section_heading: Povijest
paragraph_text: Prema arheološkim saznanjima na lokalitetu Ripča može se potvrditi postojanje prvih naseobina oko Bihaća u ranom brončanom dobu oko 3100. – 2000. godine pr. Kr. Među ilirskim plemenima koji su naseljavali područje Balkana, svakako spadaju Japodi koji su naseljavali veliki prostor obuhvatajući srednji tok rijeke Une kod Bihaća, današnju Liku i Gorski kotar i dio Slovenije. Granica japodskih plemena na istoku išla je desnom obale Une obuhvatajući dijelove Grmeča između Bihaća i Bosanske Krupe, a istočni susjedi su im bili Mezeji.